සක්මනට පා යුගල ඇදුනා | Visharada Deepika Priyadarshani | Official Music Video
Channel: Rajika Agampodi
Date: 09/11/2022

A song about MIndfulness
"මනුෂ්‍යත්වයේ ජන්ම දායාදයක් වන සතිමත්බව උත්ප්‍රේරණය කිරීම පිණිසය."

සක්මනට පා යුගළ ඇදුනා - අනායාසෙන් ගමන කෙරුණා
මගෙ හැමදේ එකට මුසු වූ - මගෙ නොවන සන්තතිය පෙනුණා.

කපා මානෙන් දිට්ඨි හැඩතල - මැසූ තණ්හාවේ සිනිඳු සළු
ලෙහා එකිනෙක මනැස් ගැඹුරින්මේ - සොයායමි අනිදස්සනේ ඉම
මා බොඳවී අනන්තය තුළ - මමත්වය ගිලිහුණු විරාමය

මම පුරුදු සක්මනෙන් මිදුණා - පළඟ බැඳ පර්යංකෙ යෙදුණා
අනායාසෙන් වැඩුණු සතියෙන්  - මගෙ නොවන මගෙ ගොජය පෙනුණා

මැකී සංඥා රකින මානය - අප්පතිට්ඨිත ගුණය මතුවිණ
නැතිවෙලා මා සතිය ගිලිහිණ - අතම්මයතාවය රැකෙන ඉම
මා දියවී නදියෙ නිර්ගුණ - සුරන් නොදුටුව ඒ අමාදිය....

මම පුරුදු සක්මනේ යෙදුණා - පළඟ බැඳ පර්යංකෙ යෙදුණා
මගෙ හැමදේ එකට මුසු වූ - මගෙ නොවන සන්තතිය පෙනුණා 

මේ ගීතයට පාදකවෙන්නෙ අතිපූජ්‍ය කටුකුරුන්දෙ ඥානනන්ද ස්වාමීන් වහන්සෙගෙ "නිවනේ නිවීම" ග්‍රන්ථයි. මීතිරිගල නිස්සරණ වන සේනාසනයේ සතිපතා කෙරෙන ධර්ම සාකාච්චාවේදී කාලයක් පුරාවට මේ ධර්ම ග්‍රන්ථය හරහා වටිනා ධර්ම කරුණු මතුවෙනවා. ඒ ධර්ම කරුණු  සහ ශාස්ත්‍රිය වචන සමාජයෙන් දුරස් නිසා, ඒවා සමාජගත කිරීම උදෙසා ගීතයක් නිර්මාණය කරන ලෙස සතිපාසල් නිර්මාතෘ වන අතිපූජ්‍ය උඩඊරියගම ධම්මජීව ස්වාමීන් වහන්සෙගෙන් මට ආරාධනාව අනුවයි මේ ගීතය ලියවෙන්නේ.

මේ උතුම් ශ්‍රී සම්බුද්ධ වචනය සම්බුද්ධ පරිනිර්වාණයේ සිට මේ මොහොත දක්වා රැකගෙන ඒමට දායකත්වය දැක්වූ සියලුම ගෞරවනීය සංඝයා වහන්සේලාටත් ගිහි පිරිසටත්, මගේ ආධ්‍යාත්මික ගමනට උපදෙස් දෙන සියලු ගුරුවරුන්ටත් මේ ගීතය ගෞරව පූර්වකව පූජා කරමි. ලොව සියලු මිනිසුන් සතිමත් වේවා.... (10.11.2022)

Artist: Visharada Deepika Priyadarshani
Lyrics: Rajika Agampodi
Composed: Vishadara Deepika Priyadarshani
Music Arrangements: Kapila Aparakka
Audio tracks recorded mixed and mastered by Sandaru Gamage & Gayan Perera @Sage Studioz
Video edited by Asitha Pathirana